Nyeste Skilderie af Kiøbenhavn, 1815-02-21
Anordning for Almue=Skolevæsenet i Kjøbstæderne i Danmark, Kjøbenhavn undtagen. (Fortsættelse; see No. 13. §. 31. Til Skolens første eller nederste Classe høre alle smaae Børn (dog intet Barn, som er yngre end 6 Aar) (§. 14) tilligemed de Børn, som endnu ikke have lært at læse tydeligt, og at skrive Tal og Bogstaver, samt ikke have gjennemgaaet Luthers Catechismus og de vigtigste bibelske Historier. J den anden eller øverste Classe optages de, der have erhvervet forommældte Kundskaber. Saafremt de imidlertid ere under 10 Aars Alder, overlades det til Skolecommissionens Skjønnende, hvorvidt de, denne unge Alder uagtet, maa optages eller ikke. §. 32. Børnene skulde 2de Gange om Aaret, nemlig i April og October Maaneder, i den for Stedet anordnede Skolecommissions Nærværelse, offentligen overhøres og gjøre Rede for, hvad de have lært. - Ved saadan offentlig Prøve, som bør afholdes paa den af Skole-Directionen opgivne Maade, og i alle Skoler være fuldført, forinden 1ste Mai og 1ste Novbr., skal det paaskjønnes, hvilke der i hver Classe have lært meest, og hvis Flid, Sæder og Opførsel have været de bedste; saavelsom hvorvidt de, der ville udskrives af Skole protocollen, have erhvervet de fornødne Kundskaber, eller om de behøve endnu at forblive i Skolen. - Lister over disse Examiners Udfald bør indsendes til Skoledirectionen, tilligemed de i øvrigt befalede Beretninger. - Og maa intet Barn antages til Confirmation, førend Skolecommissionen, ved den afholdte Halvaars Examen, har fundet, at det kan udskrives af Skolen, og intet Barns Skolegang ophøre, førend det har været til Confirmation, med mindre at Barnet er 13 Aar gammelt, og tillige, ved de i denne §. ommældte offentlige Overhørelser, befindes, at have de i §. 30 befalede Kundskaber fuldkommen inde, i hvilket Tilfælde det, efter Commissionens Bestemmelse, fritages for den almindelige Skolegang, uagtet det, formedelst Alderen, endnu ikke kan antages til Confirmation - dog saaledes, at det, indtil Confirmationen, skal være pligtigt til at besøge Skolen 2de Dage maanedligen, for at repetere. hvad det har lært. §. 33. De Forældre, Værger eller Huusbonder, som, uden beviislig gyldig Grund, lade deres Børn eller Tyende udeblive fra de Overhørelser, som enten ere befalede i §. 32, eller af Biskoppen og Amtsprovsten anstilles paa disses aarlige Omreiser skulle, efter Skolecommissionens Sigelse, bøde fra 2 Rbmk. til 1 Rbdlr. S. V. for hvert Barn, som udebliver. §. 34. Ethvert Barn skal, forinden det ansees modent til at udskrives af Skolen, kunne gjøre tilstrækkelig Rede for det, som efter §. 30 skal læres i Skolerne. Ogsaa skal ethvert Barn, som udskrives af Skolen, meddeles af Skolecommissionen en Attest, saavel om de Kundskaber, det i Skolen har erhvervet sig, som om dets Opførsel under Skolegangen. - Paa denne Attest, der skrives paa det stemplede Papiir, som er foreskrevet for Skudsmaale, og som meddeles fattige Børn paa vedkommende Skolekasses Bekostning, skal anføres Vidnesbyrd fra vedkommende Sognepræst om Barnets Flid og Forhold under Forberedelsen til Confirmationen, samt de videre Skudsmaal, som bemældte Person, af Præster og Huusbonder, i Overeensstemmelse med Lovgivningen, i Fremtiden skulde meddeles. §. 35. For den Ungdom, som har været Al Confirmation, men desuagtet ønsker at blive ved at søge Skolen, for der at øve sig videre i Skrivning eller Regning, eller at tage Deel i anden nyttig Underviisning, skal der, efter Overlæg med Skolecommissionen, om Vinteren holdes Aftenskole, 2de Gange om Ugen; dog saaledes, at hvert Kjøn erholder Underviisning særskilt, hvortil Skolecommissionen paa ethvert Sted foranstalter det fornødne. 4de Capitel. Om Skoledisciplinen. §. 36. Børnene skulle møde i Skolerne til de bestemte Tider, reenlige og sømmeligen paaklædte, samt medbringe de Bøger, de der bruge, saasom ABe Bogen, Luthers Catechismus, Lærebogen i Religionen, Psalmebogen, eller hvilke andre Bøger, der i Fremtiden for dem allernaadigst maatte anordnes. (Fortsættes.)